Bubber Miley
James ”Bubber” Miley syntyi Aikenissa, Etelä-Carolinassa 3. huhtikuuta 1903. Perhe muutti New Yorkiin Jamesin ollessa kuusivuotias. Hänen isänsä oli amatöörikitaristi ja hänen sisarensa lauloivat ammattimaisesti lauluyhtyeessä (South Carolina trio), ja perhe tuki myös häntä musiikillisia harrastuksissa. Kouluaikanaan Miley opiskeli aluksi pasuunan soittoa, mutta vaihtoi myöhemmin instrumentikseen trumpetin.
Bubber Miley
Jätettyään Ellingtonin orkesterin Miley vieraili Pariisissa, jossa soitti kuukauden ajan Noble Sisslen orkesterissa. Pian hän kuitenkin palasi takaisin New Yorkiin ja esiintyi siellä eri kokoonpanoissa. Hän soitti muun muassa rumpali Zutty Singletonin kanssa. Tammikuusta 1930 alkaen Miley teki useita levytyksiä. Hän levytti muun muassa Leo Reismanin yhtyeen kanssa. Näistä levytyksistä on tullut tunnetuksi Mileyn soolo kappaleessa ”What is this thing called love”. Hän levytti myös Carroll Dickersonin, King Oliverin, Jelly Roll Mortonin ja Hoagy Carmichaelin kanssa. Hän teki vuonna 1930 levytyksiä myös oman yhtyeensä (Mileage Makers) kanssa Victor-levymerkille.